Mosonmagyaróvár Nagytérségi Hulladékgazdálkodási Önkormányzati Társulás Társulási Tanács Elnökétől

*5. sz. napirend*

**ELŐTERJESZTÉS**

**a Társulási Tanács 2023. május 23-i ülésére**

**Tárgy:** Mosonmagyaróvár Nagytérségi Hulladékgazdálkodási Önkormányzati Társulás Beszerzési szabályzatának módosítása

**Előterjesztő:** Dr. Árvay István elnök

**Az előterjesztést megtárgyalja:**

|  |
| --- |
| Előkészítő szervezeti egység: Mosonmagyaróvári Polgármesteri Hivatal-Önkormányzati  Osztály |
| Készítette: Czinderné dr. Hegedüs Éva térségi koordinátor |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas. |
| Fehérné dr. Bodó Mariann címzetes főjegyző |

A napirendet **nyilvános ülésen** javasolt tárgyalni, a határozat elfogadásához **egyszerű többség** szükséges.

Tisztelt Társulási Tanács!

Mosonmagyaróvár Nagytérségi Hulladékgazdálkodási Önkormányzati Társulás Beszerzési szabályzatát a Tanács 33/2017. (VI.20.) számú határozatával fogadta el

Azóta számos eljárás került lefolytatásra a benne foglaltak alapján. A hatálybalépése óta eltelt hosszú időtartam alatt jelentősen megemelkedtek a piaci árak, amely tény nagyban befolyásolja a pályázati kiírások eredményeségét.

A munka könnyítése érdekében javasoljuk, hogy a Társulási Tanács az építési beruházások esetén emelje meg a Beszerzési szabályzat alkalmazásának értékhatárát nettó 1.000.000,- Ft helyett nettó 5.000.001,-Forintra, mivel ezek a tételek általában a legköltségesebb esetek.

Az árubeszerzés, szolgáltatás értékhatárát nem változtatnánk, azt javasoljuk 1.000.000,- Forintban megállapítani.

Építési beruházás esetén 800.000,- Ft alatt egy, 800.001 Ft értékhatártól három ajánlat kérése szükséges. Ez az értékhatár árubeszerzés és szolgáltatásmegrendelés esetén 200.000,-, illetve 200.001,- Ft.

A közbeszerzésekről szóló 2015. évi CXLIII. törvény 9. §, 111. § -nak megfelelően aktualizálásra került a kivételi köröket tartalmazó 1.4 pont.

Kérem a Tisztelt Tanácsot az előterjesztés megtárgyalására!

Mosonmagyaróvár, 2023. május 18.

 Dr. Árvay István s.k.

 elnök

**Határozati javaslat:**

……./2023. (V.23.) TT. határozat

Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa elfogadja Mosonmagyaróvár Nagytérségi Hulladékgazdálkodási Önkormányzati Társulás Beszerzési szabályzatát 2023. május 24. napi hatállyal. Ezzel egyidejűleg hatályát veszti a 24/2017. (IX. 19.) határozattal elfogadott Beszerzési szabályzat

Felelős: Dr. Árvay István elnök

Határidő: azonnal